als_Latn dik_Latn sag_Latn
Ernesto Valverde tashmë është trajneri i ri i Barcelona-s. Ish-trajneri i Bilbao-s ka pasuar në këtë detyrë Luis Enrique-n javën e kaluar, duke shkaktuar reagime të shumta. Pep Guardiola, që gjithashtu ka udhëhequr katalanasit për katër vjet (2008-2012) ka shprehur mendimin e tij për këtë zgjedhje.
“Emërimi i Ernesto Valverde-s është një vendim i shumë i mirë”, vlerësoi trajneri aktual i Manchester City-t duke shtuar: “Valverde është një mik i mirë i imi dhe unë jam i sigurt se ai do të bëjë gjëra të mira. Sepse është një trajner i mirë”.
Një mik me të cilin mund të përballet në fazën e grupeve të Ligës së Kampionëve nëse shorti vendos Baraça-n dhe City-n në të njëjtin grup.
Guardiola ka mirëpritur ardhjen e Valverde-s, por ai nuk harroi të përshëndes gjithë punën e bërë nga paraardhësi i këtij të fundit, Luis Enrique.
“Luis Enrique ka bërë një punë të mrekullueshme në të gjitha drejtimet. Jo vetëm në aspektin titull, por edhe në nivelin e lojës së skuadrës”, tha ai.
Pavarësisht numrit të trofeve të fituar gjatë drejtimit të katalanasve, Luis Enrique, megjithatë, mbetet pas ish-shokut të tij te blaugranat (9 kundër 14).(Telesport.al)
als_Latn als_Latn als_Latn als_Latn als_Latn als_Latn